टाइम8, जानुवारी 23 : महामारि महर मोननाय करना जिउसानि थासारिया दुलाराय बुहुमनि दाब-दाब राइजोनि सुबंफोरखौनो गाग्लोबबोदों आरो गोबांआनो जिउ खहाबो जानो गोनां जादों। भारत हादोरआव करना जिउसानि भेक्सिनखौ गिबि दिहुननायनि उनावनो हादोराव करना भेक्सिन होनाय हाबाफारिया सोलिनायनि उनाव हादोरनि दाब-दाब राइजोनि करना दावहारुफोरा मोननो हाबाय। आरो लोगोसे नैथि खोलोबनि करना भेक्सिनखौबो थाबैनो होनायनि थाखाय हादोरआ थियारि जाबाय। लोगोसे भारतआ थांनाय साननैसो सिगांआवसो भारतनि नसुंसे हादोरफोरनो भारतआव बानायनाय भेक्सिनफोरखौ भुतान, नेपाल, मेयानमार आरो बांग्लादेशनो हरखांबाय बे समावनो भारतआ ब्राजिल (Brazil)  हादोरनोबो करना जिउसानि भेक्सिनखौ हरदों।